**УСТАВ**

**на НАРОДНО ЧИТАЛИЩЕ “НАДЕЖДА 1871”**

**гр. ОРЯХОВО**

**Глава I**

**ОБЩИ ПОЛОЖЕНИЯ**

**Чл. 1.** Народно читалище **“Надежда 1871”**, наричано по-долу за краткост Читалището е юридическо лице с нестопанска цел по смисъла на Закона за народните читалища.

**Чл. 2.** Народно читалище “Надежда 1871”, е традиционно самоуправляващо се културно-просветно сдружение на жителите от гр. Оряхово.

**Чл. 3.** Читалището е неполитическа организация и в неговата дейност могат да вземат участие всички физически лица без ограничения на възраст и пол, политически, религиозни възгледи и етническо самосъзнание.

**Чл.4.** Читалището работи в тясно взаимодействие с учебните заведения, културните институти, църквата, обществени и стопански организации и други, които извършват или подпомагат културната дейност.

**Чл.5.** Читалището поддържа най-тесни връзки за сътрудничество и координация на културната дейност, организирана от общината и участва активно в организацията и провеждането на общоградски и общински културни прояви.

**Глава II**

**НАИМЕНОВАНИЕ, СЕДАЛИЩЕ И СРОК**

**Чл. 4.** Наименованието на Читалището е Народно читалище **“Надежда 1871”**, което е създадено и развива своята дейност в съответствие с Конституцията на Република България, законите на страната и настоящия Устав.

**Чл. 5.** Седалището на Народно читалище **“Надежда 1871”**е в град София, а адресът му на

**Чл. 6.** Читалището се създава за неопределен срок и без друго прекратително условие.

**Чл. 7.** Читалището работи в тясно взаимодействие с училища, детски градини, културни институти, обществени и други организации, които извършват културно-просветна дейност.

**Глава III**

**ЦЕЛИ И ДЕЙНОСТИ**

**Чл. 8.** Целите на Читалището са насочени към задоволяване потребностите на гражданите, свързани със:

1. развитие и обогатяване на културния живот, социалната и образователната дейност;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5.средище за духовен живот и материална култура на населението в града и региона;

6. осигуряване на достъп до информация.

7. други цели, определени със закон.

**Чл. 9.** Читалището осъществява целите си чрез извършване на следните

основни дейности:

1. библиотечна дейност;

2. развиване и подпомагане на любителското художествено творчество;

3. организиране на школи, кръжоци, клубове, курсове, кино- и видеопоказ, празненства, концерти, чествания и младежки дейности;

4. предоставяне на компютърни и интернет услуги.

**Чл. 10.** За постигане на своите цели, Читалището извършва следните основни дейности:

1. урежда и поддържа библиотека и читалня, фото-, фоно-, филмо- и видеотеки;

2. развива и подпомага любителското художествено творчество;

3. развива и прилага в своята дейност най-съвременните комуникационни средства- компютърни мрежи. Участва в регионалната и глобална информационна мрежа за обмяна на информация – интернет , чрез своя интернет фронт офис;

4. създава и поддържа електронни информационни мрежи;

5. организира школи, кръжоци, курсове, клубове, концерти и чествания;

6. събира и разпространява знания за родния край;

7. създава, съхранява и популяризира знания за родния край;

8. създава, подпомага и насърчава устройването и съхраняването на музейни колекции и оказва грижи за тяхното опазване съгласно Закона за културното наследство;

9. предоставя компютърни и интернет услуги;

10. извършва допълнителни дейности и услуги, свързани с подпомагане изпълнението на основните си функции, които не противоречат на Закона за народните читалища и този Устав.

**Чл.11.** Читалището може да се сдружава с други читалища за постигане на своите цели, за провеждане на съвместни дейности и инициативи при условията и по реда на Закона за народните читалища.

**Чл. 12. (1)** Читалището може да развива допълнителна стопанска дейност, която е свързана с предмета на основната му дейност и е в съответствие с действащото законодателство.

**(2)** Стопанската дейност на Читалището има за предмет извършването на образователна,

обучителна, информационна, изложбена, издателска, рекламна, консултантска, както и всяка друга допълнителна стопанска дейност, незабранена от закона.

**(3)** Приходите, реализирани от допълнителната стопанска дейност се използват единствено за постигане на определените в Устава цели на Читалището, без възможност за разпределяне на печалба.

**Чл. 12.** Читалището няма право да предоставя собствено или ползвано от

него имущество възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. за ползване от политически партии и организации;

4. на Председателя, Секретаря, Членове на Настоятелството и Проверителната комисия и на членове на техните семейства.

**Глава IV**

**УСТРОЙСТВО, УПРАВЛЕНИЕ И ПРЕДСТАВИТЕЛСТВО**

**Чл. 27.** Органи на Читалището са:

1. Общо събрание;

2. Настоятелство;

3. Проверителна комисия.

**Чл. 16.** Върховен орган на Читалището е ОБЩОТО СЪБРАНИЕ. То се състои от всички членове имащи право на глас – действителните членове, представители на колективните членове и желаещите да участват почетни членове. Със съвещателен глас участват спомагателните членове.

**Чл. 17. (1)** Общото събрание:

1. изменя и допълва Устава;

2. избира и освобождава членовете на Настоятелството, Проверителната комисия и Председателя;

3. приема вътрешните актове, необходими за организацията на дейността на Читалището;

4. изключва членове на Читалището;

5. определя основните насоки на дейността на Читалището;

6. взема решение за членуване или за прекратяване на членство в читалищно сдружение;

7. приема бюджета на Читалището;

8. приема Годишния отчет до 30 март на следващата година;

9. определя размера на членския внос;

10. отменя решения на органите на Читалището;

11. взема решение за прекратяване на Читалището;

12. взема решение за отнасяне до съда на незаконосъобразни действия на ръководството или отделни читалищни членове;

13. утвърждава почетни членове на Читалището.

14. взема решения и по други въпроси съгласно Закона и този Устав.

**(2)** Решенията на общото събрание са задължителни за членовете на Читалището и за другите органи на Читалището.

**Чл. 18.** Редовно Общо събрание на Читалището се свиква от Настоятелството най-малко веднъж годишно.

**Чл. 19.** Извънредно Общо събрание може да бъде свикано по решение на Настоятелството, по искане на Проверителната комисия или на една трета от членовете на Читалището с право на глас. При отказ на Настоятелството да свика извънредно Общо събрание, до 15 дни от постъпването на искането Проверителната комисия или една трета от членовете с право на глас могат да свикат извънредно Общо събрание от свое име.

**Чл. 20.** Поканата за свикване на Общо събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 (седем) дни преди датата на провеждането. В същия срок на вратата на Читалището и на други общодостъпни места в район трябва да бъде залепена покана за събранието.

**Чл. 21.** Общото събрание е законно, ако присъстват най-малко половината от имащите право на глас членове на Читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно Общо събрание и не по-малко от половината плюс един от членовете при извънредно Общо събрание.

**Чл. 22**. Решенията се вземат с мнозинство най-малко 2/3 (две трети) от всички членове. Останалите решения се вземат с мнозинство повече от половината от присъстващите членове.

**Чл. 23. (1)** Две трети от членовете на Общото събрание на Читалището могат да предявят иск пред СГС за отмяна на решение на Общото събрание, ако то противоречи на закона или Устава.

**(2)** Искът се предявява в едномесечен срок от узнаване на решението, но не по-късно от 1 (една) година от датата на вземане на решението.

**(3)** Прокурорът може да иска от СГС да отмени решение на Общото събрание, което противоречи на закона или Устава, в едномесечен срок от узнаване на решението, но не по-късно от 1 (една) година от датата на вземане на решението.

**Чл. 24. (1)** Изпълнителен орган на читалището е Настоятелството, като броя на членовете и мандата му се определят от Общото събрание. Настоятелството се състои най-малко от трима членове, избрани за срок до 3 години, които не трябва да имат роднински връзки по права и съребрена линия до четвърта степен и да са осъждани на лишаване от свобода за умишлено престъпление от общ характер.

**(2)** Настоятелството взема решения с мнозинство повече от половината от неговите членове по всички въпроси, свързани с:

1. свиква Общото събрание;

2. осигурява изпълнение на решенията на Общото събрание;

3. подготвя и внася в Общото събрание проект за бюджет на Читалището и утвърждава щата му;

4. подготвя и внася в Общото събрание отчет за дейността на Читалището и изготвя годишния отчет за приходите и разходите;

5. назначава Секретаря на Читалището, утвърждава длъжностната му характеристика и определя възнаграждението му.

6. грижи се за опазване на материалната база на Читалището, в т.ч. отдаване на имоти под наем;

7. приема нови членове на Читалището;

8. взема решения за откриване и закриване на самодейни колективи, школи и други форми на работа;

9. взема решение за основни и текущи ремонти и реконструкции на сградния фонд;

10. приема Правилника за вътрешния ред в Читалището;

11. подава заявление за вписване в Публичния регистър на народните читалища и читалищните сдружения към Министерство на културата.

**(3)** Настоятелството провежда своите заседания най-малко веднъж на три месеца, като взема решения с мнозинство повече от половината на членовете си.

**(4)** Протоколите от заседанията на Настоятелството се подписват от всички присъстващи членове.

**Чл. 25. (1)** Председателят на Читалището е член на Настоятелството и се избира от Общото събрание за срок до 3 години.

**(2)** Председателят:

1. представлява Читалището;

2.организира дейността на Читалището съобразно закона, Устава и решенията на Общото събрание;

3. свиква и ръководи заседанията на Настоятелството и председателства Общото събрание;

4. отчита дейността си пред Настоятелството;

5. сключва и прекратява трудовите договори със служителите съобразно бюджета на Читалището.

6. ежегодно в срок до 10 ноември, представя на кмета на общината на територията, на която се намира Читалището предложения за дейността на Читалището през следващата година;

7. ежегодно, в срок до 31 март, представя на кмета на общината и общинския съвет доклад за осъществените читалищни дейности в изпълнение на годишната програма за развитие на читалищната дейност в общината и за изразходваните от бюджета средства през предходната година.

**Чл. 36.** Председателят може да упълномощи Секретаря на Читалището или при необходимост друг член на Настоятелството да упражнява правомощията му по предходната разпоредба.

**Чл. 26.** Секретарят на читалището:

1. организира изпълнението на решенията на Настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хоноруван персонал;

4. представлява Читалището заедно и поотделно с Председателя

5. подписва финансово-счетоводни документи при делегирани правомощия от Председателя на Читалището.

6. стопанисва ежедневно материалната база на Читалището и прави предложения пред Настоятелството за нейното запазване.

**Чл. 27. (1)** Проверителната комисия се избира от Общото събрание и се състои най-малко от трима членове, избрани за срок до 3 години.

**(2)** Членове на Проверителната комисия не могат да бъдат лица, които са в трудови правоотношения с Читалището или са роднини на членове на Настоятелството, на Председателя или на Секретаря по права линия, съпрузи, братя, сестри и роднини по сватовство от първа степен, както и лица осъждани на лишаване от свобода за умишлени престъпления от общ характер.

**(3)** Проверителната комисия осъществява контрол върху дейността на Настоятелството, Председателя и Секретаря на Читалището по спазването на закона, Устава и решенията на Общото събрание и при констатирани нарушения уведомява Общото събрание на Читалището, а при данни за извършено престъпление - и органите на прокуратурата.

**Чл. 28.** Членовете на Настоятелството, включително Председателят и Секретарят, подават Декларации за конфликт на интереси при условията и реда на Закона за предотвратяване и разкриване на конфликт на интереси и ги обявяват на интернет страницата на Читалището.

**Глава V**

**ИМУЩЕСТВО И ФИНАНСИРАНЕ**

Чл. 2**9.** Имуществото на Читалището се състои от право на собственост и от други вещни права, вземания, ценни книжа и други права и задължения, за постигане на неговите цели.

**(1)** Читалището набира средства от следните източници:

1. членски внос;

2. субсидия от държавния и общински бюджет;

3. платена културно-просветна дейност и информационна дейност;

4. помощи, завещания, дарения и спонсорство;

5. допълнителна стопанска дейност;

6. ренти, наеми от движимо и недвижимо имущество;

7. други доходи.

**(2)** Сумите от дарения се изразходват според волята на дарителя или по решение на настоятелството, ако няма изрично изразена воля на дарителя.

**(3)** Читалищното настоятелство може да награждава изявили се читалищни служители, читалищни деятели и самодейни колективи, допринесли за обогатяване на читалищната дейност и популяризиране името на читалището и общината на регионални и национални конкурси и прегледи.

**Чл. 31.** При недостиг на средства за ремонта и поддръжката на читалищната сграда средствата се осигуряват от общината.

**Чл. 32. (1)** Читалището не може да отчуждава недвижими вещи и да учредява ипотека върху тях.

**(2)** Движими вещи могат да бъдат отчуждавани, залагани, бракувани или заменени с по-доброкачествени само по решение на Настоятелството.

**(3)** Недвижимото и движимо имущество на Читалището, както и приходите от него не подлежат на принудително изпълнение, освен за вземания произтичащи от трудови правоотношения.

**Чл. 33. (1)** Председателят на Читалището е длъжен ежегодно - до 10 ноември да представи на кмета на общината предложение за дейността на Читалището през следващата календарна година.

**(2)** Председателят на Читалището представя ежегодно до 31 март пред кмета на общината и общинския съвет, доклад за осъществените читалищни дейности в изпълнение на годишната програма за читалищна дейност на съответния район и за изразходваните от бюджета средства през предходната календарна година.

**Чл. 34. (1)** Читалището не може да отчуждава недвижими вещи и да учредява ипотека върху тях.

**(2)** Движими вещи могат да бъдат отчуждавани, залагани, бракувани или заменени с по-

доброкачествени само по решение на Настоятелството.

**(3)** Недвижимото и движимото имущество, собственост на Читалището, както и приходите от него не подлежат на принудително изпълнение освен за вземания, произтичащи от трудови правоотношения.

**Чл. 35. (1)** Настоятелството изготвя годишния отчет за приходите и разходите на Читалището, който се приема от Общото събрание.

**(2)** Отчетът за изразходваните от бюджета средства се представя в общината, на чиято територия се намира Читалището.

**(3)** Бюджетът на Читалището се разпределя по дейности и полугодия.

**(4)** Прехвърлянето на финансовите средства от една дейност в друга, става само по решение на Настоятелството.

**(5)** Финансовата отчетност на Читалището се извършва по реда, установен от съответните нормативни актове в страната.

**Глава VI**

**ПРЕКРАТЯВАНЕ НА ЧИТАЛИЩЕТО**

**Чл. 36.** Читалището може да бъде прекратено по решение на Общото събрание, вписано в регистъра на съответния Окръжен съд. То може да бъде прекратено с ликвидация или по решение на Окръжния съд, ако:

**Чл. 37. (1)** Читалището може да бъде прекратено по решение на Общото събрание, вписано в регистъра СГС.

**(2)** Читалището може да бъде прекратено с ликвидация или по решение на СГС, ако:

1. дейността му противоречи на закона, Устава и добрите нрави;

2. имуществото му не се използва според целите и предмета на дейност;

3. е налице трайна невъзможност да действа или развива дейност за период две години;

4. не е учредено по законния ред;

5. е обявено в несъстоятелност.

**(3)** Прекратяването на Читалището по решение на СГС може да бъде постановено по искане на Прокурора, направено самостоятелно или след подаден сигнал от Министъра на културата

.

**Ликвидация**

**Чл. 38. (1)** При прекратяване на Читалището се извършва ликвидация, освен в случаите на

преобразуване.

**(2)** Ликвидацията се извършва от Настоятелството на Читалището или от определено от него лице, което е длъжно по възможност да удовлетвори кредиторите на Читалището от наличните парични средства, а ако това е невъзможно - чрез осребряване първо на движимото, а след това на недвижимото имущество на Читалището.

**(3)** Имуществото не може да се прехвърля по какъвто и да е начин на:

1. учредителите и настоящите и бившите членове на Читалището;

2 . лицата, били в състава на органите му и служителите му;

3. ликвидаторите, освен дължимото възнаграждение;

4. съпрузите на лицата по т. 1 – 3;

5. роднините на лицата по т. 1 - 3 по права линия - без ограничение, по съребрена линия - до четвърта степен, или по сватовство - до втора степен включително;

6. юридическите лица, в които лицата по т. 1 - 5 са управители или могат да наложат или

възпрепятстват вземането на решения.

**Имущество след ликвидация**

**Чл. 39. (1)** Разпределянето на останалото след удовлетворяването на кредиторите имущество се решава от Общото събрание на Читалището. Ако решение не е било взето до прекратяването, то се взема от ликвидатора.

**(2)** Ако имуществото останало след удовлетворяването на кредиторите не може да бъде предоставено по предходната алинея, то преминава върху общината, в която се намира седалището на Читалището.

Общината е длъжна да използва полученото имущество за дейност, възможно най-близка до целта на прекратеното Читалище.

**Чл. 40.** За неуредените в този Устав случаи се прилагат Законът за народните читалища и Законът за юридическите лица с нестопанска цел.

**ЗАКЛЮЧИТЕЛНИ РАЗПОРЕДБИ**

**Чл. 41.** За неуредените в този Устав случаи се прилагат Законът за народните читалища и Законът за юридическите лица с нестопанска цел.

**Чл. 42.** Читалището има кръгъл печат с надпис „ЧИТАЛИЩЕ „СВЕТЛИНА-1921”, а в средата - разтворена книга с годината на основаването му.

**Чл. 43.** Празник на Читалището е 24-ти май - денят на Св. Св. Кирил и Методий - ден на българската просвета и култура и на славянската писменост.

Настоящият Устав е приет на Общо събрание на Читалище „Светлина-1921”, проведено на 27.02.2010 г. Допълнен на редовно Общо отчетно-изборно събрание на Читалище „Светлина-1921”, проведено на 14.03.2015 г.

ПРЕДСЕДАТЕЛ

НА НАСТОЯТЕЛСТВОТО

НА НЧ „НАДЕЖДА 1871”: ..................................

